hotchpotch/miracl-hf-unified huggingface dataset:
แอกเซล โรส
ดับเบิลยู. แอ็กเซิล โรส () (ชื่อเกิด วิลเลียม บรูซ โรส จูเนียร์; และถูกเปลี่ยนเป็น วิลเลียม บรูซ เบลีย์, 6 กุมภาพันธ์ 1962) เป็นนักร้องชาวอเมริกัน และนักแต่งเพลง เขายังเป็นนักร้องนำและเป็นสมาชิกดั้งเดิมเพียงคนเดียวของวงฮาร์ดร็อก กันส์แอนด์โรสเซส แอ็กเซิล โรส เป็นที่รู้จักในฐานะนักร้องที่มีเสียงอันทรงพลังและการแสดงสดอันยอดเยี่ยม โรสยังถูกเข้าชิงชื่อเป็นหนึ่งในนักร้องที่เยี่ยมที่สุดตลอดกาลโดยนิตยสารต่างๆ อาทิ โรลลิงสโตน และ NME
เกิดและเติบโตใน ลาฟาแยต , อินเดียน่า, โรสย้ายไปยังลอสแองเจอริสในช่วงต้นยุค 80's ซึ่งในช่วงนั้นเขาก็ยังทำหน้าที่แก่หลายวงเช่น Hollywood Rose และ L.A. Guns ในปี 1985 เขายังได้เป็นผู้ก่อตั้งวง Guns N' roses ซึ่งต่อมาประผลความสำเร็จอย่างมากในปลายยยุค 80's ถึงยุค 90's โดยอัลบั้มชุดแรก แอปพีไทต์ฟอร์เดสตรักชัน (1987) มียอดขายไปกว่า 30 ล้านแผ่นเสียงทั่วโลก "โดยอัลบั้ม Use Your Illusion I และ "Use Your Illusion II" (1991) ติดอันดับ 2 และ 1 ใน บิลบอร์ด 200 และยังมียอดขาย 35 ล้านแผ่นเสียงทั่วโลก
หลังจากปี 1994 , ทัวร์คอนเสริ์ตอัลบั้มชุดที่ 3 Use Your Illusion ซึ่งกินเวลาไปครึ่งปี หลังจากนั้นแอ็กเซิล โรสก็หายไปจากชีวิตประชาชนถึงหลายปี ในขณะที่ภายในวงมีปัญหากันระหว่างสมาชิกอันเนื่องมาจากความแตกต่างของแนวเพลงดนตรีของสมาชิก แต่ก็ยังเป็นสมาชิกยุคบุกเบิกคนเดียวภายในวง เขาก็ยังสามารถทำงานอย่างต่อเนื่องกับวง กันส์แอนด์โรสเซส เพราะชื่อวงของเขาถูกต้องตามกฎหมาย ในปี 2001 เขาไลน์อัพวง กันส์แอนด์โรสเซสขึ้นมาใหม่ในเทศกาลดนตรี Rock in Rio 3 อีกทั้งยังมีการทัวร์คอนเสริ์ตอยู่เป็นระยะเพื่อโปรโมทอัลบั้มชุดที่หก "Chinese Democrazy" ซึ่งมีความคาดหวังอย่างมากในวงการเพลงก่อนที่จะถูกปล่อย ในปี 2012 , แอ็กเซิล โรสได้แต่งตั้งให้อยู่ใน หอเกียรติยศร็อกแอนด์โรล ในฐานะสมาชิกวงกันส์แอนด์โรสเซส แต่เขาปฏิเสธการเข้าร่วมและการร้องขอจากหอเกียรติยศ
แอ็กเซิล โรส มีชื่อเกิดว่า วิลเลียม บรูซ โรส จูเนียร์ ในลาฟาแยต , อินเดียน่า เป็นลูกคนแรกของ ชารอน อี (née Lintner), ขณะนั้นชารอนอียังอายุสิบหก ซึ่งเธอกำลังเรียนอยู่ในระดับชั้นมัธยมศึกษา และพ่อของเขา วิลเลียม บรูซ โรสขณะนั้นอายุยี่สิบ . พ่อของแอกโซลกล่าวว่า "เธอเป็นตัวปัญหาในชุมชน" และการตั้งครรภ์โดยไม่วางแผน. พ่อแม่ของเขาแยกทางกันเมื่อเขาอายุได้เพียงสองขวบ , พ่อของเขายังถูกกล่าวหาว่า ลักพาตัวและทำร้ายร่างกาย ก่อนที่จะหนีไปจากเมืองลาฟาแยต แม่ของเขาแต่งงานใหม่กับ สตีเฟ่น เอล เบลีย์ และเปลี่ยนชื่อลูกชายเป็น วิลเลียม บรูซ เบลีย์. เขามีสองพี่น้องที่อายุน้อยกว่า - น้องสาว เอมี่ และลูกพี่ลูกน้อง , จวร์ตส จนอายุได้ 17 , โรสเชื่อว่าไบลีย์เป็นพ่อแม่บุญธรรม เขายังไม่เคยพบพ่อแม่แท้ๆจนโตเป็นผู้ใหญ่ , วิลเลียม บรูซ , ซีเนียร์ เขายังไม่เคยพบพ่อแม่แท้ๆจนโตเป็นผู้ใหญ่ , วิลเลียม บรูซ ซีเนียร์พ่อแท้ๆของแอกแซล โรสถูกฆาตกรรมที่เมืองมาริออน , รัฐอิลลินอยส์ ในปี 1984 โดยถูกฆาตกรรมจากคนใกล้ตัวเองและถูกตัดสินลงโทษ โรซยังไม่ได้ทราบเรื่องคดีฆาตกรรมจนกระทั่งปีถัดมา
ครอบครัวไบลีย์เคร่งครัดในศาสนา โรสและครอบครัวของเขามักเข้าโบสถ์เพนเทคอสต์อยู่บ่อยครั้ง , ซึ่งเขาจะต้องมาโบสถ์ 3-8 ครั้งต่อสัปดาห์อีกทั้งยังต้องมาโรงเรียนคริสถ์ทุกวันอาทิตย์ โรสได้อธิบายเกี่ยวกับเรื่องการเรียนภายหลังว่า เขารู้สึกไม่สบายใจนักเพราะโดนกดขี่ โรสได้อธิบายไว้ดังนี้ "เราต้องการได้โทรทัศน์ภายในอาทิตย์เดียว แต่พ่อเลี้ยงผมโยนมันเพราะพวกเขามีจิตใจอำมหิต ผมไม่ได้รับการยินยอมให้ฟังเพลง ผู้หญิงคือปีศาจ ทุกสิ่งคือปีศาจ"
ดัม-มะ-ชา-ติ (อัลบั้ม)
ดัม-มะ-ชา-ติ เป็นสตูดิโออัลบั้มชุดที่ 6 ของวงร็อค บอดี้สแลม และเป็นสตูดิโออัลบั้มชุดที่ 4 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์
คำว่า dharmajāti มาจากภาษาสันสกฤต แปลว่า ธรรมชาติ เดิมทีแล้ว ตูนตั้งใจจะใช้ชื่ออัลบั้มนี้ว่า "ธรรมชาติ" แต่เกรงว่าคนส่วนใหญ่จะนึกถึงแต่ป่าไม้ ภูเขา ลำธาร จึงเปลี่ยนมาใช้ชื่อ "dharmajāti" ซึ่งสื่อความหมายในเชิงไม่แน่นอน เปลี่ยนแปลงง่าย มากกว่าคำว่าธรรมชาติ
ส่วนสัญลักษณ์ของอัลบั้ม ได้แก่ เครื่องหมายไม่เท่ากับ (≠) สื่อถึงความไม่พอดี ความไม่แน่นอนตามธรรมชาติ และรูปปั้นสองขา เป็นผลงานของโน้ส อุดม แต้พานิช และยังเป็นรูปปั้นที่ปรากฏบนหน้าปกอัลบั้มอีกด้วย
ซิงเกิลเปิดตัว "เรือเล็กควรออกจากฝั่ง" มีเนื้อหาเกี่ยวกับเราต้องออกไปทดสอบตัวเองบ้าง ออกไปแพ้บ้างก็ได้ ไม่ใช่แค่มีคนเตือนว่ามันยาก มันอันตรายแล้วก็ไม่ออกไปเลย
ส่วนซิงเกิลถัดมา "ดัม-มะ-ชา-ติ" ซึ่งมีชื่อเดียวกันกับอัลบั้ม ถ่ายทอดเปรียบภาพชีวิตที่มีทั้งความผันแปร ความเจ็บปวด อุปสรรค ความสวยงาม และอุปสรรคกับบททดสอบที่ผ่านเข้ามาให้พิสูจน์ตัวเอง ซึ่งเป็นความจริงของธรรมชาติที่มีความไม่แน่นอน
และซิงเกิลที่สาม "ชีวิตยังคงสวยงาม" เกี่ยวกับชีวิตคนเราก็ต้องพบเจอความทุกข์หรือเรื่องร้ายๆกันทั้งนั้น จะยิ้มรับความทุกข์เหล่านั้นเอาไว้ เพราะอย่างไรชีวิตก็สวยงามเสมอ
จุดเริ่มต้นของคอนเสิร์ตนี้คือเรามีความฝัน เราอยากให้เกิดคอนเสิร์ตใหญ่เต็มรูปแบบด้วยโปรดักชั่นที่ดีที่สุดเท่าที่เราจะทำได้ทั่วประเทศ ซึ่งเรารู้ว่าเป็นความฝันที่ใหญ่เกินตัว และไม่ง่ายที่จะทำให้สำเร็จ แต่ด้วยการสนับสนุนของทุกฝ่ายที่เกี่ยวข้อง ไม่ว่าจะเป็นทีมงาน ผู้บริหาร สปอนเซอร์ ก็ทำให้เราตัดสินใจเดินหน้าไป โดยตั้งใจว่าจะวางแผนจัดการอย่างเต็มที่เพื่อให้ดำเนินการได้จริง
ในระหว่างการเดินทางของปรากฏการณ์ ดัม – มะ – ชา – ติ เมื่อเริ่มต้นขึ้น ก็ได้เกิดปัญหาต่างๆ ในหลายขั้นตอน ซึ่งเราก็พยายามแก้ไขให้ดีที่สุดทุกครั้ง เพื่อให้ความฝันนี้ดำเนินต่อไป ให้ทุกคนได้สัมผัสสิ่งที่เราตั้งใจทำให้เกิดขึ้นอย่างทั่วถึง
แต่ด้วยข้อจำกัดมากมาย ทั้งประสบการณ์ ความสามารถในการจัดการของเรา และการตัดสินใจที่ไม่ดีพอ รวมถึงระยะเวลาที่มีจำกัด จึงทำให้เราเดินมาพบกับความเป็นจริงในวันนี้ที่ว่า ฝันของเรานั้นมันใหญ่เกินไปจริงๆ โดยเฉพาะการตัดสินใจแก้ปัญหาด้วยการลดราคาบัตรครั้งล่าสุด เพื่อหวังว่าจะทำให้ทัวร์ดำเนินต่อไปได้อย่างที่เราตั้งใจ แต่กลับสร้างความรู้สึกที่ไม่ดีแก่ผู้คนมากมาย โดยเฉพาะผู้ที่ซื้อบัตรไปแล้วทั้งที่ดูแล้วและยังไม่ได้ดู ซึ่งความรู้สึกของทุกคนเป็นสิ่งที่บอดี้สแลมและทีมงานทั้งหมดให้ความสำคัญที่สุด
ในขณะระหว่างทัวร์จากการลดราคาบัตร399บาทเกิดความผิดพลาดของคอนเสิร์ต บอดี้แสลม ปรากฏการณ์ดัมมะชาติ
ก็ถูกยกเลิกไปชั่วคราว
ปรภัสสร วรสิรินดา
ปรภัสสร วรสิรินดา หรือชื่อเดิม ปรภัสสร หลอดสันเทียะ (ชื่อเล่น: ปลา) ผู้ครองตำแหน่ง มิสแกรนด์ไทยแลนด์ 2014
ปรภัสสร วรสิรินดา หรือ ปลา (ชื่อเดิม: ปรภัสสร ดิศย์ดำรง , ชื่อเกิด: ปรภัสสร หลอดสันเทียะ) มีน้องสาว 1 คนชื่อ กรวรรณ หลอดสันเทียะ หรือ ปริม เดอะเฟซไทยแลนด์ เธอเกิดเมื่อวันที่ 10 ธันวาคม พ.ศ. 2533 เป็นชาวจังหวัดนครราชสีมา จบการศึกษาจากคณะนิเทศศาสตร์ มหาวิทยาลัยรังสิต เป็นผู้ชนะจากเวทีการประกวดมิสแกรนด์ไทยแลนด์ 2014
ปลาได้เข้าร่วมประกวดไทยซุปเปอร์โมเดล ปี 2009 ซึ่งเป็นเวทีการประกวดระดับประเทศครั้งแรกของเธอ โดยสามารถเข้ารอบ 10 คนสุดท้าย.
ปลา ปรภัสสรได้เข้าประกวดมิสไทยแลนด์เวิลด์ ปี 2011 โดยตอนนั้นเธอเป็น 1 ในตัวเต็งที่จะคว้ามงกุฎ แต่เธอทำได้ดีที่สุดเพียงเข้ารอบ 10 คนสุดท้าย และคว้ารางวัลขวัญใจช่างภาพ มาครอง
ปลาได้เข้าร่วมประกวดมิสแกรนด์ไทยแลนด์ ปี 2014 หลังจากการผิดหวังกับการประกวดมาหลายครั้ง เธอจึงมุ่งมั่นกับการประกวดครั้งนี้เป็นอย่างมาก และเมื่อวันที่ 17 มิถุนายน พ.ศ. 2557 เธอก็สามารถคว้ามงกุฎมิสแกรนด์ไทยแลนด์ 2014 มาครอบครองได้สำเร็จ พร้อมกับรางวัลพิเศษขวัญใจช่างภาพ
ปลาเป็นตัวแทนประเทศไทยในการประกวดมิสแกรนด์อินเตอร์เนชันแนล 2014 ณ ประเทศไทย และเธอสามารถเข้ารอบ 10 คนสุดท้าย พร้อมคว้ารางวัลชุดว่ายน้ำยอดเยี่ยม โดยผู้ชนะในครั้งนี้คือ ลีส์ การ์เซีย จากประเทศคิวบา
เนื่องด้วย ใบเฟิร์น อนัญญา มงคลไทย เจ้าของตำแหน่งมิสซูปราเนขันแนลไทยแลนด์ 2014 มีปัญหาด้านสุขภาพ ไม่สามารถเดินทางไปประกวดได้ ทำให้ปลาต้องเดินทางไปประกวดมิสซูปราเนชันแนล 2014 ณ ประเทศโปแลนด์แทน และเธอก็สามารถคว้าตำแหน่งรองชนะเลิศอันดับ 1 มาครอง โดยผู้ชนะในปีนั้นคือ อาชา บัต จากประเทศอินเดีย
ปลาเป็นตัวแทนประเทศไทยไปประกวดระดับชาติ ถึง 2 เวทีและถูกยกให้เข้ารอบ 10 คนสุดท้าย มิสแกรนด์แสลม โดยเว็บไซต์โกลบอลบิวตี้
เจ้าบ่าวกลัวฝน
เจ้าบ่าวกลัวฝน เป็นละครแนวโรแมนติก คอเมดี้ บทประพันธ์โดย เทพิตา กำกับการแสดงโดย อัครพล บัวแตง ผลิตโดย บริษัท มงคลการละคร จำกัด นำแสดงโดย วีรคณิศร์ กานต์วัฒนกุล, อาภา ภาวิไล, เจตต์ กลิ่นประทุม, พิมพาภรณ์ เสริมพณิชกิจ และนักแสดงอีกคับคั่ง ออกอากาศทาง ช่อง 7 สี
ถุงแป้ง…สาวเลือดนักสู้ ทำงานหนักทุกรูปแบบเพื่อหาเงินรักษาพ่อที่ป่วยด้วยโรคหัวใจ เช้ามืด เสิร์ฟน้ำเต้าหู-ปาท่องโก๋ที่ตลาดสด ต่อด้วยรับจ้างเข็นผัก กลางคืนใช้พรสวรรค์เรื่องร้องเพลงไปเป็นนักร้องที่ผับ แม้ต้องแปลงโฉมจากสาวห้าวเป็นสาวมั่นสุดเซ็กซี่ก็ตาม แต่ ชานน…เพลย์บอยเจ้าเสน่ห์กลับเข้าใจผิด เมื่อเห็นรูปโฉมนั้นก็ตัดสินว่าเธอเป็นผู้หญิงใจกล้า เอาตัวเข้าแลกกับเงิน เมื่อเผชิญหน้า การโต้เถียงสุดเผ็ดร้อนจึงเกิดขึ้น ทั้งคู่กลายเป็นคู่ปรับกันในบัดดล!!! แต่เพราะโชคชะตาและจนมุมหลังโดนเร่งรัดให้แต่งงานกับ แพรพิไล ผู้หญิงที่เขาขยาด ชานนจึงกลับไปหาถุงแป้ง และได้รู้ความจริงเรื่องที่เธอต้องหาเงินไปรักษาพ่อ “เจ้าบ่าวกลัวฝน” อย่างเขาจึงยื่นข้อเสนอให้เธอมาเป็น “ภรรยากำมะลอ” เพื่อเลี่ยงการโดนจับคลุมถุงชน ถุงแป้งปฏิเสธทันที แต่เพราะไม่มีทางเลือกเมื่อพ่ออาการทรุดหนักและต้องการเงินผ่าตัดด่วน หญิงสาวเลยยอมรับข้อเสนอ สัญญาการเป็น “ภรรยากำมะลอ”
เริ่มต้นโดยถุงแป้งต้องเล่นบทบาทภรรยาของชานนให้แนบเนียนที่สุดเมื่อเข้าไปอยู่ในคฤหาสน์หรูของเขา ทุกอย่างไม่ง่าย เพราะเพียงเหยียบไปที่บ้านวันแรก เธอต้องเจอการเล่นงานชุดใหญ่จากแม่ของชานน สงครามระหว่าง “แม่ผัวตัวร้าย” กับ “ลูกสะใภ้จำเป็น” จึงปะทุขึ้น!!! รวมถึงการอาละวาดแบบจิกไม่ปล่อยของแพรพิไลด้วย กระนั้นแม้เจอศึกรอบด้าน ถุงแป้งก็เล่นงานทุกคนอย่างเจ็บแสบไว้ลายสาวแกร่ง ใครจะคาดคิดว่าความใกล้ชิดในละครฉากใหญ่ของสามี-ภรรยาจำเป็น จะแปรเปลี่ยนความชังให้เป็นรักที่ผลิบานในหัวใจหนุ่มสาวในแบบที่ทั้งสองก็ไม่ทันตั้งตัว
แต่รักครั้งนี้ไม่ได้โรยด้วยกลีบกุหลาบ ทั้งจากคุณแม่ผัวตัวแสบที่ต้องการเขี่ยลูกสะใภ้ไร้หัวนอนพ้นชีวิตลูกชาย ไหนจะความเจ้าเล่ห์ร้ายกาจของแพรพิไล ติดตามชมและร่วมลุ้นไปด้วยกัน ใน ละครเจ้าบ่าวกลัวฝน ที่ออกอากาศทาง ช่อง 7 สี เร็วๆ นี้
วอลเลย์บอลชายชิงแชมป์โลก 1952
วอลเลย์บอลชายชิงแชมป์โลก 1952 เป็นการแข่งขันวอลเลย์บอลที่จัดขึ้นในสหภาพโซเวียต เป็นครั้งที่สองของการแข่งขันวอลเลย์บอลชายชิงแชมป์โลก ระหว่างวันที่ 17–29 สิงหาคม พ.ศ. 2495
ประธานาธิบดีเวียดนาม
ประธานาธิบดีแห่งสาธารณรัฐสังคมนิยมเวียดนาม (, "ประธานประเทศสาธารณรัฐสังคมนิยมเวียดนาม") หมายถึงประมุขแห่งรัฐของสาธารณรัฐสังคมนิยมเวียดนาม มีหน้าที่ดำเนินงานปกติและประสานงานด้านความมั่นคงของระบบรัฐบาลแห่งชาติ และปกป้องความสมบูรณ์ของความเป็นอิสระแก่ดินแดนของประเทศ ประธานาธิบดีมีอำนาจแต่งตั้ง นายกรัฐมนตรี รองประธานาธิบดี รัฐมนตรี และเจ้าหน้าที่อื่น ๆ ภายใต้ความยินยอมของรัฐสภา ประมุขแห่งรัฐจะดำรงตำแหน่งผู้บัญชาการทหารแห่งกองทัพประชาชนเวียดนาม และประธานสภากลาโหมและการรักษาความปลอดภัย ประธานาธิบดีมีวาระการดำรงตำแหน่ง 5 ปี และประธานาธิบดีสามารถดำรงตำแหน่งได้ 2 วาระ ในกรณีที่ประธานาธิบดีไม่สามารถปฏิบัติหน้าที่ได้ รองประธานาธิบดีจะทำหน้าที่เป็นรักษาการประธานาธิบดี จนกว่าประธานาธิบดีจะกลับมาปฏิบัติหน้าที่ได้หรือจนกว่าจะมีการเลือกตั้งประธานาธิบดีคนใหม่
วอลเลย์บอลชายชิงแชมป์โลก 1956
วอลเลย์บอลชายชิงแชมป์โลก 1956 เป็นการแข่งขันวอลเลย์บอลที่จัดขึ้นในประเทศฝรั่งเศส เป็นครั้งที่สามของการแข่งขันวอลเลย์บอลชายชิงแชมป์โลก ระหว่างวันที่ 30 สิงหาคม – 12 กันยายน พ.ศ. 2499
เทศบาลตำบลแม่อาย
เทศบาลตำบลแม่อาย โดยได้เปลี่ยนแปลงฐานะจากสุขาภิบาลแม่อาย เป็นเทศบาลตำบลแม่อาย เมื่อ วันที่ ๒๕ พฤษภาคม ๒๕๔๒ ตั้งอยู่ที่หมู่ที่ ๔ บ้านใหม่ปู่แช่ ตำบลแม่อาย อำเภอแม่อาย จังหวัดเชียงใหม่ ห่างจากตัวเมืองเชียงใหม่ ประมาณ ๑๗๔ กิโลเมตร ห่างจากตัดจังหวัดเชียงราย ๑๐๗ กิโลเมตร มีภูมิประเทศ เป็นพื้นที่ราบ และที่ราบบางส่วนในตำบลแม่อาย จำนวน ๑๐ หมู่บ้าน และที่ราบบางส่วนในตำบลมะลิกา ๙ หมู่บ้าน มีพื้นที่เป็นที่ราบระหว่างภูเขา เป็นที่สำหรับปลูกพืช ข้าวไร่ ส้ม ลิ้นจี่ ต้นยาง ประชากรส่วนใหญ่มีอาชีพทำการเกษตร ทำสวน มีประชากรที่อาศัย ทั้งชาวไทยเป็นพื้นที่ที่มีชาวไทยพื้นเมืองอยู่มากกว่าตำบลอื่น พื้นผลทางเกษตรกรรม มี ข้าว พริก ส้ม ลิ้นจี่ ลำไย ฯลฯ มีทั้งหมด ๒๐ หมู่บ้าน และ มีประชากรทั้งสิ้นประมาณ ๙,๔๗๔คน จุดเด่นของพื้นที่ตำบลแม่อาย ประชากรส่วนใหญ่ เป็น คนไทยพื้นเมือง อีกทั้งยังมีวัดแม่อายหลวง ซึ่งเป็นวัดเจ้าคณะอำเภอแม่อาย โดยพระครูวิธานธรรมโสภณ เป็นเจ้าอาวาสและเจ้าคณะอำเภอแม่อาย และยังเป็นวันที่มีความโดดเด่นด้านศิลปะของพี่น้องชาวไทยใหญ่ ซึ่งจะมีประเพณีที่สำคัญๆ เช่น ประเพณีบวชศีลจาริณีเนกขมะบารมีฯ ทุกปี ประเพณีไหว้พระอุปคุต ประเพณีตักบาตรพระอุปคต (ซึ่งเป็นวันพระที่ตรงกับวันพุทธทุกครั้ง) ประเพณีปอยออกหว่า ประเพณีตักบาตรเทโวฯ เทศบาลตำบลแม่อาย มีประชากรส่วนใหญ่เป็นชาวไทยพื้นเมือง และชาวไทยใหญ่ มีพุทธศาสนิกชน เคารพและนับถือ ของผู้มีจิตศรัทธา
วอลเลย์บอลชายชิงแชมป์โลก 1960
วอลเลย์บอลชายชิงแชมป์โลก 1960 เป็นการแข่งขันวอลเลย์บอลที่จัดขึ้นในประเทศบราซิล เป็นครั้งที่สี่ของการแข่งขันวอลเลย์บอลชายชิงแชมป์โลก ระหว่างวันที่ 28 ตุลาคม – 11 พฤศจิกายน พ.ศ. 2503
ความมั่นคง
ความมั่นคง () เป็นระดับการต่อต้านหรือป้องกันจากภัย ใช้ได้กับสิ่งที่เป็นคุณเสี่ยงต่อภัยและมีคุณค่าใด ๆ เช่น บุคคล ผู้อยู่อาศัย ชุมชน ชาติหรือองค์การ
สถาบันเพื่อความมั่นคงและวิธีวิทยาเปิด (Institute for Security and Open Methodologies, ISECOM) ใน OSSTMM 3 ระบุว่า ความมั่นคงให้ "การป้องกันแบบที่มีการสร้างการแยกระหว่างสิ่งที่เป็นคุณและภัย" การแยกเหล่านี้เรียกรวมว่า "การควบคุม" (control) และบ้างรวมการเปลี่ยนแปลงต่อสิ่งที่เป็นคุณหรือภัย
ช่างตีเหล็ก
ช่างตีเหล็ก () เป็นชางโลหะที่สร้างวัตถุจากเหล็กหรือเหล็กกล้าดัดโดยการกดยู่ (forge) โลหะ ใช้เครื่องมือเพื่อทุบ งอและตัด ช่างตีเหล็กผลิตวัตถุ เช่น ประตู ตะแกรง ราวลูกกรง สิ่งติดตรึง (fixture) เบา เฟอร์นิเจอร์ ประติมากรรม เครื่องมือ อุปกรณ์การเกษตร วัสดุตกแต่งและศาสนา เครื่องมือทำอาหารและอาวุธ
แม้มีหลายคนทำงานกับโลหะอย่างช่างทำเกือกม้า (farrier) ช่างซ่อมล้อ (wheelwright) และช่างตีเกราะ แต่ช่างตีเหล็กมีความรู้ทั่วไปในวิธีทำและซ่อมหลายอย่าง ตั้งแต่อาวุธและเกราะที่ซับซ้อนที่สุดไปจนถึงสิ่งเรียบง่ายอย่างตะปูหรือสายโซ่
กรมแผนที่ทหาร
กรมแผนที่ทหาร เป็นหน่วยงานย่อยในกองบัญชาการกองทัพไทย มีหน้าที่สำรวจและทำแผนที่ของประเทศเพื่อรักษาอธิปไตยและเขตแดนประเทศให้ถูกต้อง เป็นที่รวบรวมเอกสารและจัดทำเอกสารเกี่ยวกับการปักปันเขตแดน ทั้งประเทศ รวมไปถึงการรักษาเอกสารที่เกี่ยวข้องกับแผนที่ทั้งหมดของประเทศไทย
ในรัชสมัยในรัชกาลพระบาทสมเด็จพระจุลจอมเกล้าเจ้าอยู่หัวเป็นช่วงเวลาที่ต่างชาติทำการเข้ามาเป็นอาณานิคม โดยในเวลานั้นพระองค์ทรงเล็งเห็นถึงความสำคัญในการจัดเก็บข้อมูล หลักฐานและเอกสารเกี่ยวกับเขตแดนประเทศ อันเป็นความสำคัญในการเป็นเอกราชของประเทศไทย โดยมีดำริให่ทำแผนที่แผนใหม่ ด้วยความรู้จากประเทศฝ่ายตะวันตก
ใน พ.ศ. 2416 หลักจากที่เสด็จประพาสแหลมมลายู ชวา อินเดียทรงได้พบอดียรองกงสุลอังกฤษ นายเฮนรี่ อลาบาสเตอร์ ได้กราบบังคมทูลถวายคำแนะนำในสำรวจและทำแผนที่ จึงได้ทรงพระกรุณาโปรดเกล้าฯ ให้ตั้งกองทำแผนที่ทดลอง ใน พ.ศ. 2418
โดยมีผู้ช่วยเป็น หม่อมเทวาธิราช (หม่อมราชวงศ์แดง อิศรเสนา) นายทัด ศิริสัมพันธ์ นายสุด และ ม.ร.ว. เฉลิม โดยเริ่มภายในพระนครก่อน เพื่อตัดถนนเจริญกรุงและวางสายโทรเลขไปยังพระตะบอง และแผนที่บริเวณปากอ่าวและเข้าร่วมสำรวจกับกองแผนที่อินเดีย และอังกฤษแล้วทรง ตั้งกองแผนที่ในวันที่ 1 ตุลาคม พ.ศ. 2424 โดยสังกัดฝ่ายพระกลาโหม ซึ่งมีหน้าที่บัญชาการหัวเมืองและทหารฝ่ายใต้ในขณะนั้น โดยให้พระองค์เจ้าดิศวรกุมาร (กรมพระยาดำรงราชานุภาพ) ผู้บัญชาการกรมทหารมหาดเล็ก เป็นผู้ดูแล
1.หน่วยบัญชาการ
2.หน่วยปฏิบัติการ
3.หน่วยสวนสนับสนุนและบริการ
4.หน่วยการศึกษา
โรงเรียนแผนที่
ปริญญาเอก
ปริญญาเอก () เป็นปริญญาวิชาการหรือวิชาชีพซึ่งในประเทศส่วนใหญ่ให้ผู้ถือมีคุณสมบัติสอนในระดับมหาวิทยาลัยในสาขาเฉพาะของปริญญานั้น หรือทำงานในวิชาชีพเฉพาะ ในบางประเทศ ปริญญาสูงสุดในสาขาหนึ่ง ๆ เรียก ปริญญาสูงสุด (terminal degree) คำว่า "doctorate" มาจากภาษาละติน docere หมายถึง "สอน"
ไม่มีตรงกลาง
"ไม่มีตรงกลาง" เป็นซิงเกิลของจิรากร สมพิทักษ์ ในปี พ.ศ. 2553 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย NY ෶ Q ออกจำหน่ายในวันที่ 16 พฤศจิกายน พ.ศ. 2553
เพลง "ไม่มีตรงกลาง" ติดอันดับสูงสุดที่ 2 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 27 มีนาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จากนี้ไปจนนิรันดร์
"จากนี้ไปจนนิรันดร์" เป็นซิงเกิลของจิรากร สมพิทักษ์ ในปี พ.ศ. 2554 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 3 สิงหาคม พ.ศ. 2554 เพลงนี้ยังถูกรวมในอัลบั้มของ "PROJECT Love pill"
ทัตสึยะ โยเนยามะ
ทัตสึยะ โยเนยามะ (; 23 กันยายน ค.ศ. 1986 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดซันโตรีซันเบิร์ดส์
ทัตสึยะ โยเนยามะ สำเร็จการศึกษาจากโรงเรียนมัธยมซากาโดนิชิ จังหวัดไซตามะ และมหาวิทยาลัยวิทยาศาสตร์และการกีฬานิปปง โดยในการแข่งขันอินเตอร์คอลเลจเขาได้มีส่วนช่วยในการพาทีมชนะมหาวิทยาลัยโทไกได้ถึง 2 สมัยซ้อน (ในปี ค.ศ. 2007 - 2008)
ในปี ค.ศ. 2008 เขาได้เข้าร่วมสังกัดสโมสรซันโตรีซันเบิร์ดส์ ส่วนในปี ค.ศ. 2009 เขาได้รับเลือกให้เป็นตัวแทนทีมญี่ปุ่น
เขายังเป็นน้องชายของยูตะ โยเนยามะ ซึ่งเป็นผู้เล่นสังกัดสโมสรโทเรย์แอร์โรส์
อี คัง-ว็อน
อี คัง-ว็อน (; ; เกิด 5 พฤษภาคม 1990) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวบล็อกกลางให้แก่แอลไอจีเกรเตอร์ส
ปราสาทนางรำ
ปราสาทนางรำ ตั้งอยู่ที่บ้านนางรำ ตำบลประทาย อำเภอประทาย จังหวัดนครราชสีมา สร้างขึ้นเพื่อเป็นอโรคยาศาลาในสมัยพระเจ้าชัยวรมันที่ 7
เซเว่น (อัลบั้มบิ๊กแอส)
เซเว่น () เป็นสตูดิโออัลบั้มชุดที่ 4 ของวงร็อค บิ๊กแอส และยังเป็นสตูดิโออัลบั้มชุดแรกที่ออกกับค่ายจีนี่เรคอร์ดส สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล เป็นผู้อำนวยการสร้าง เพลงที่มีชื่อเสียงจากอัลบั้มนี้ อาทิเช่น "ยักษ์ใหญ่ไล่ยักษ์เล็ก", "ดีแต่ปาก", "เล่นของสูง", "คนไม่เอาถ่าน", "เกิดมาแค่รักกัน" เป็นต้น
อนึ่ง ชื่ออัลบั้มนี้ ได้มากจากการเดินทางเข้าสู่ปีที่ 7 ของบิ๊กแอส นับตั้งแต่ปี พ.ศ. 2540
เคแบงก์สยามพิฆเนศ
โรงละครเคแบงก์สยามพิฆเนศ () เป็นโรงละครสำหรับแสดงละครเวทีและจัดกิจกรรมต่างๆ ตั้งอยู่บริเวณชั้น 7 ศูนย์การค้าสยามสแควร์วัน ถนนพระรามที่ 1 แขวงปทุมวัน เขตปทุมวัน กรุงเทพมหานคร ความจุ 1,069 ที่นั่ง นับว่าเป็นโรงละครเอกชนที่มีจำนวนที่นั่งมากเป็นอันดับ 3 ของประเทศไทยรองจาก เมืองไทยรัชดาลัย เธียเตอร์ และ โรงละครกาดสวนแก้ว
เคแบงก์สยามพิฆเนศ เป็นโรงละครที่สร้างขึ้นโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และมีธนาคารกสิกรไทยเป็นผู้สนับสนุนหลัก สร้างขึ้นบนพื้นที่ชั้น 7 ของอาคารศูนย์การค้าสยามสแควร์วัน ซึ่งในเบื้องต้นนั้น สำนักบริหารทรัพย์สินแห่งจุฬาลงกรณ์มหาวิทยาลัย ได้ประชาสัมพันธ์โครงการดังกล่าว โดยใช้ชื่ออย่างไม่เป็นทางการว่า Workpoint Center ซึ่งจะประกอบไปด้วยส่วนโรงละคร และส่วนสตูดิโอถ่ายทำรายการของสถานีโทรทัศน์เวิร์คพอยท์ทีวีเท่านั้น แต่ภายหลังได้ปรับปรุงรูปแบบโครงการใหม่ทั้งหมดและก่อสร้างเป็นโรงละครขนาดใหญ่รวมถึงได้กำหนดชื่ออย่างเป็นทางการว่า สยามพิฆเนศ ซึ่งมาจากคำสองคำ คือ "สยาม" อันหมายถึง นามเดิมของประเทศไทย, ย่านสยามสแควร์ ชื่อศูนย์การค้าซึ่งเป็นที่ตั้งของโรงละคร และ "พิฆเนศ" ซึ่งเป็นหนึ่งในสร้อยพระนามเมื่อครั้งทรงดำรงพระยศ "กรมหมื่นพิฆเนศวรสุรสังกาศ" ของพระบาทสมเด็จพระจุลจอมเกล้าเจ้าอยู่หัว ผู้พระราชทานกำเนิดจุฬาลงกรณ์มหาวิทยาลัย ซึ่งเป็นเจ้าของโครงการ อีกทั้งยังเป็นนามของเทพแห่งศิลปวิทยาการอีกด้วย ก่อนที่ต่อมาจะเปลี่ยนชื่อเป็น เคแบงก์สยามพิฆเนศ ตามชื่อผู้สนับสนุนหลักในช่วงเปิดตัวโรงละครอย่างเป็นทางการ
พิธีเปิดโรงละครอย่างไม่เป็นทางการ จัดขึ้นในวันที่ 9 กุมภาพันธ์ พ.ศ. 2558 โดยใช้ตัวโรงละครเป็นสถานที่จัดงานแถลงข่าวเปิดตัว โหมโรง เดอะ มิวสิคัล และยังได้ ครูเสนาะ หลวงสุนทร ศิลปินแห่งชาติ สาขาศิลปะการแสดง (ดนตรีไทย) ลูกศิษย์ของหลวงประดิษฐไพเราะ (ศร ศิลปบรรเลง) ขึ้นมาบรรเลงระนาดเอกในเพลงสาธุการ และ แสนคำนึง เพื่อเป็นการทดสอบระบบเสียงภายในโรงละครเบื้องต้น ส่วนพิธีเปิดอย่างเป็นทางการมีขึ้นเมื่อวันที่ 31 มีนาคม ปีเดียวกัน
โรงละครเคแบงก์สยามพิฆเนศมีการแบ่งพื้นที่จัดสรรดังนี้
หมายเหตุ: มีการยกเลิกการแสดงในวันสุดท้าย (19 มิถุนายน พ.ศ. 2559) โดยผู้จัดแสดงความรับผิดชอบกับผู้ที่จองบัตรตั้งแต่เดือนมีนาคมและชำระเงินค่าบัตรเข้าชมซึ่งมีราคาตั้งแต่ 1,500 บาทขึ้นไป ในส่วนของผู้แสดงมายากล Cyril แจ้งกับผู้รอเข้าขมการแสดงว่าเขาต้องขอระงับการแสดงเนื่องจากเห็นว่าสถานที่จัดการแสดงไม่มีความปลอดภัยเพียงพอทั้งในส่วนของผู้แสดงและผู้เข้าชม จึงตัดสินใจยกเลิกการแสดง
วอลเลย์บอลเวิลด์กรังด์ปรีซ์ 1995
วอลเลย์บอลเวิลด์กรังด์ปรีซ์ 1995 () เป็นการแข่งขันวอลเลย์บอลหญิง โดยการแข่งขันครั้งนี้จัดขึ้นเป็นครั้งที่ 3 หลังจากที่สหรัฐอเมริกาได้แชมป์เป็นครั้งแรก
เทศบาลตำบลเวียงพร้าว
เทศบาลตำบลเวียงพร้าว ได้รับการยกฐานะจากสุขาภิบาลเวียงพร้าว เป็นเทศบาลตำบล เวียงพร้าว เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ประกอบกับ กระทรวงมหาดไทยได้ประกาศยุบรวมองค์การบริหารส่วนตำบลทุ่งหลวง เข้ากับเทศบาลตำบลเวียงพร้าว ซึ่งได้ประกาศในราชกิจจานุเบกษาทั่วไป เล่ม 121 ตอนพิเศษ 102 ง วันที่ 15 กันยายน 2547 และมีผลใช้บังคับตั้งแต่วันประกาศในราชกิจจานุเบกษา
ทิศเหนือ ติดต่อตำบลสันทราย ตำบลป่าไหน่ อำเภอพร้าว จังหวัดเชียงใหม่ โดยมีแนวเขตเริ่มต้นจาก ร่องโจ้ เขตติดต่อหมู่ที่ 7 ตำบลสันทราย บริเวณพิกัด NB 214440 ไปทางทิศตะวันออกตาม ลำเหมืองเข้านา อ้อมป่าช้าหมู่ที่ 6 ตำบลเวียง บริเวณพิกัด NB 220436 จดถนนไปวัดพระธาตุกลางใจเมือง ถึงทางแยกไปวัดสันปงข้ามถนนไปหมู่ที่ 10 ตำบลป่าไหน่ แยกไปตามลำเหมืองจดถนนป่าไหน่ - แม่กอย ข้ามถนนไปตามลำเหมืองเข้านาจดฝายแม่กอย บริเวณพิกัด NB 236436 รวมระยะทางด้านทิศเหนือ ประมาณ 3 กิโลเมตร
ทิศตะวันออก ติดต่อตำบลป่าตุ้ม ตำบลเขื่อนผาก อำเภอพร้าว จังหวัดเชียงใหม่ โดยมี แนวเขตเริ่มต้นจากฝายแม่กอย บริเวณพิกัด NB 236436 ไปทางทิศใต้ตามลำน้ำแม่กอย ถึงลำเหมืองสาธารณประโยชน์ ถึงแยกลำเหมืองแม่ธาตุไปทางทิศใต้จดถนนเข้าบ้านหมู่ที่ 6 ตำบลป่าตุ้มไปตาม ลำเหมืองสาธารณประโยชน์ตัดผ่านถนนสายพร้าว – เวียงป่าเป้า (ทางหลวงแผ่นดินหมายเลข 1150 ) หลักกิโลเมตร ที่ 1.5 ตามลำเหมืองสาธารณะ ( เหมืองร่องแกง) ไปบรรจบถนนสาย พร้าว – สันทราย ( ทางหลวงแผ่นดิน หมายเลข 1001 ป ไปตามถนนสายพร้าว - สันทราย (ทางหลวงแผ่นดิน หมายเลข 1001 ) ไปตามถนน สายพร้าว - สันทราย ( ทางหลวงแผ่นดิน หมายเลข 1001 ) ถึงปากทางเข้าบ้านป่าตุ้ม หมู่ที่ 9 ตำบลป่าตุ้ม บริเวณระหว่างหลักกิโลเมตร ที่ 2 -3 ไปตามถนนบ้านป่าตุ้ม ถึง ทางแยกบ้านสหกรณ์แปลง 2 ด้านทิศเหนือ ไปตามถนนสหกรณ์หลังโรงบ่มใบยาถึงทางแยกไปตามถนนสาธารณะจดทางสาธารณะเข้าบ้านสหกรณ์แปลง 2 ด้านทิศใต้ บริเวณพิกัด NB 215389 รวมระยะทางด้านทิศตะวันออก ประมาณ 5 กิโลเมตร
ทิศใต้ ติดต่อตำบลเขื่อนผาก อำเภอพร้าว จังหวัดเชียงใหม่ โดยมีแนวเขตเริ่มต้นจากทางเข้าบ้าน สหกรณ์แปลงที่ 2 ด้านทิศใต้บริเวณพิกัด NB 215389 ไปทางทิศตะวันตกตามถนนเข้าบ้านสหกรณ์ด้านทิศใต้ ไปบรรจบถนนสายพร้าว - สันทราย (ทางหลวงแผ่นดินหมายเลข 1001 ) บริเวณหลักกิโลเมตรที่ 2 ถึง 3 ไปตามทางสาธารณะเข้าสู่สุสานบ้านหม้อ ถึงลำเหมืองเข้านาสิ้นสุดที่ลำน้ำแม่งัด บริเวณพิกัด NB 200391 รวมระยะทางทิศใต้ ประมาณ 2.5 กิโลเมตร
ทิศตะวันตก ติดต่อตำบลน้ำแพร่ ตำบลบ้านโป่ง อำเภอพร้าว จังหวัดเชียงใหม่ โดยมี แนวเขตเริ่มต้นจาก ลำน้ำแม่งัด บริเวณพิกัด NB 200391 ไปทางทิศเหนือตามลำน้ำแม่งัดจดป่าช้าบ้านโป่ง หมู่ที่ 1 ตำบลบ้านโป่ง อำเภอพร้าว ไปตามถนนสายพร้าว - ปิงโค้ง ( ทางหลวงแผ่นดินหมายเลข 1150) ถึงสะพานข้ามลำน้ำแม่โก๋นบริเวณร่องโจ้บริเวณพิกัด NB 214440 รวมระยะทางด้านทิศตะวันตก ประมาณ 6 กิโลเมตร
เทศบาลตำบลเวียงพร้าว ตั้งอยู่ใจกลางพื้นที่ราบของอำเภอพร้าว ในเขตทั้งหมดของ ตำบลเวียง และตำบลทุ่งหลวง มีภูเขาล้อมรอบ พื้นที่ที่เป็นที่อยู่อาศัยในเขตเทศบาลในอดีตเคยเป็นที่ตั้ง ของเมืองโบราณ
ลักษณะภูมิอากาศของเทศบาลตำบลเวียงพร้าว เป็นลักษณะอากาศแบบมรสุมเขตร้อนได้รับอิทธิพลจากลมมรสุมตะวันตกเฉียงใต้และลมตะวันออกเฉียงเหนือ จึงทำให้มีฝนตกชุกในช่วงเดือนพฤษภาคมถึงประมาณต้นเดือนตุลาคม และจะเริ่มมีอากาศร้อนอบอ้าวตั้งแต่เดือนมีนาคมจนถึงปลายเดือนเมษายน ทั้งนี้ในแต่ละปีลักษณะอากาศอาจเปลี่ยนแปลงได้ตามลักษณะอากาศโดยรวมของภูมิภาค
เทศบาลตำบลเวียงพร้าว ตั้งอยู่ในเขตตำบลเวียง และตำบลทุ่งหลวง อำเภอพร้าว จังหวัดเชียงใหม่ โดยมีหมู่บ้านอยู่ในเขตปกครอง รวม 12 หมู่บ้าน ดังนี้
วรางคนาง วุฑฒยากร
วรางคนาง วุฑฒยากร (ชื่อเล่น:พลอย) เป็น นักแสดง นางแบบ นางงามชาวไทย เป็นเจ้าของตำแหน่งมิสทัวริซึมไทยแลนด์ 2014 และมิสทัวริซึมควีนออฟเดอะเยียร์อินเตอร์เนชันแนล 2014
วรางคนาง วุฑฒยากร เกิดเมื่อวันพุธ ที่ 17 มิถุนายน พ.ศ. 2535 ที่ จังหวัดนครสวรรค์ จบการศึกษาจากระดับอนุบาล โรงเรียนอนุบาลสมบูรณ์ ระดับประถมศึกษาจากโรงเรียนเทศบาลวัดวรนาถบรรพต มัธยมศึกษาตอนต้นและตอนปลายจาก โรงเรียนนวมินทราชูทิศ มัชฌิม และระดับอุดมศึกษาจาก คณะสังคมศาสตร์ มหาวิทยาลัยนเรศวร (ภาควิชาประวัติศาสตร์)
พลอยได้เข้าสู่วงการบันเทิงจากการประกวดมิสแกรนด์ไทยแลนด์ ปี 2014 และได้รับตำแหน่งมิสแกรนด์ไรส์ซิงสตาร์ โดยเธอเซ็นสัญญากับสถานีโทรทัศน์สีกองทัพบกช่อง 7 เป็นเวลา 3ปี และหมดสัญญากับช่อง 7 ปัจจุบันเป็นนักแสดง พิธีกร ค่าย Workpoint
พลอยได้เข้าร่วมประกวดมิสแกรนด์ไทยแลนด์ ปี 2014 ได้รับตำแหน่งมิสทัวริซึมไทยแลนด์ 2014 พร้อมกับรางวัลพิเศษอีก 2 รางวัลคือ นางงามผิวสวย และมิสแกรนด์ไรส์ซิงสตาร์จากการประกวด
พลอยเป็นตัวแทนประเทศไทยในการประกวดมิสทัวริซึมอินเตอร์เนชันแนล ปี 2014 ซึ่งเป็นเวทีที่ใช้ในการประชาสัมพันธ์ ส่งเสริมการท่องเที่ยวของประเทศมาเลเซีย จัดขึ้นในวันที่ 31 ธันวาคม พ.ศ. 2557 โดยในการประกวดครั้งนี้พลอยสามารถคว้าตำแหน่งรองชนะเลิศอันดับ 1 (มิสทัวริซึมควีนออฟเดอะเยียร์อินเตอร์เนชันแนล 2014) พร้อมด้วยรางวัลพิเศษอีก 3 รางวัลคือ นางงามยิ้มสวย มิสโฟกัสพอยส์ดาซซ์ลิง และเบสท์แคทวอร์ค โดยผู้ชนะปี 2014 คือ เฟดยา ฮาราบี จากเวเนซุเอลา
ประพันธ์ ธูปะเตมีย์
พลอากาศเอก ประพันธ์ ธูปะเตมีย์ (7 เมษายน 2470-) อดีต ผู้บัญชาการทหารอากาศ คนที่ 10 ดำรงตำแหน่งช่วงปี 2526-2530 อดีตรองประธานวุฒิสภา คนที่ 2 และอดีตสมาชิกวุฒิสภาแบบแต่งตั้ง
พลอากาศเอก ประพันธ์ เกิดเมื่อวันที่ 7 เมษายน พ.ศ. 2470 ที่ กรุงเทพมหานคร
พลอากาศเอก ประพันธ์ จบการศึกษาจาก โรงเรียนวัดราชาธิวาส และ โรงเรียนเตรียมทหารบก หรือ จ.ป.ร.5 รุ่นที่ 5 (รุ่นเดียวกับพลเอก เทียนชัย ศิริสัมพันธ์ และพลเอก อาทิตย์ กำลังเอก อดีต ผู้บัญชาการทหารบก และอดีต ผู้บัญชาการทหารสูงสุด
พลอากาศเอก ประพันธ์ รับราชการในสังกัดกองทัพอากาศ โดยในระหว่างช่วงเหตุการณ์ กบฏทหารนอกราชการ หรือ กบฏ 9 กันยา เมื่อวันที่ 9 กันยายน พ.ศ. 2528 พลอากาศเอก ประพันธ์ เป็น 1 ในบุคคลที่ถูกคณะผู้ก่อการจับกุมตัว
พลอากาศเอก ประพันธ์ ได้รับแต่งตั้งให้ดำรงตำแหน่ง ผู้บัญชาการทหารอากาศ เมื่อปี พ.ศ. 2526 สืบต่อจาก พลอากาศเอก ทะแกล้ว ศุษิลวรณ์ ที่ถึงแก่อสัญกรรมแบบกระทันหันซึ่งพลอากาศเอก ประพันธ์ ได้ดำรงตำแหน่งจนครบ 4 ปี ก่อนจะเกษียณอายุราชการในปี พ.ศ. 2530
พลอากาศเอก ประพันธ์ ได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 7 และได้รับเลือกตั้งให้ดำรงตำแหน่งรองประธานวุฒิสภา คนที่ 2
อีวีอี (ช่องโทรทัศน์)
อีวีอี () คือช่องรายการโทรทัศน์สัญชาติสิงคโปร์ ที่ออกอากาศรายการประเภทสารคดี ซึ่งในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 564 ในระบบดิจิตอล
ดิสคัฟเวอรี่โฮมแอนด์เฮลท์
ดิสคัฟเวอรี่โฮมแอนด์เฮลท์ คือช่องรายการที่ออกฉายในภูมิภาคเอเชียและรวมถึงประเทศอังกฤษ โดยเป็นช่องรายการสารคดีสำหรับผู้หญิง ที่นำเสนอเรื่องราวต่างๆ เช่น แฟชั่น สุขภาพ ความงาม การออกกำลังกาย สุขอนามัย และอีกมากมาย ในประเทศไทย สามารถรับชมช่อง Discovery Home & Health ได้ผ่านทาง TrueVisions ในแพ็คเกจตามสั่ง ช่อง 51
"Discovery Home & Health" นั้น สามารถรับชมได้ในประเทศอังกฤษ ออสเตรเลีย ไอร์แลนด์ ฮ่องกง ฟิลิปปินส์ บราซิล นิวซีแลนด์ ละตินอเมริกา ไทย และมาเลเซีย
โตโยต้า พรีเมียร์คัพ
โตโยต้า พรีเมียร์คัพ () เป็นการแข่งขันฟุตบอลถ้วยนัดพิเศษที่จัดขึ้นในประเทศไทย จัดขึ้นโดยสมาคมฟุตบอลแห่งประเทศไทย ในพระบรมราชูปถัมภ์ เริ่มเป็นครั้งแรกเมื่อปี พ.ศ. 2554 โดยมีบริษัท โตโยต้ามอเตอร์ (ประเทศไทย) จำกัด รูปแบบการแข่งขันเป็นการแข่งขันนัดเดียวรู้ผลหาทีมผู้ชนะ โดยเชิญทีมในเจลีกจากประเทศญี่ปุ่นมาแข่งขัน ล่าสุดทางบริษัท โตโยต้า ได้ยกเลิกการจัดการแข่งขันในปี 2561 ไป
โตโยต้า พรีเมียร์คัพ 2014
การแข่งขัน โตโยต้า พรีเมียร์คัพ 2014 ครั้งที่ 5 จัดการแข่งขันโดยโตโยต้า ซึ่งจะนำทีมชนะเลิศโตโยต้า ลีกคัพ คือบีอีซี เทโรศาสน จากประเทศไทย พบกับทีมอันดับที่ 5 ในเจลีก ฤดูกาล 2014 คือ ซะงัน โทะสุ จากประเทศญี่ปุ่น
ชุมแพ (ละครโทรทัศน์)
ชุมแพ ละครโทรทัศน์ไทย สไตล์แอ็คชั่น
จากการกำกับของ ฉลอง ภักดีวิจิตร ออกอากาศครั้งแรกเมื่อปี 2550 ทาง ช่อง 7 ในวันศุกร์-เสาร์-อาทิตย์ เวลา 20.25 น. นำแสดงโดย วัชรบูล ลี้สุวรรณ จีระนันท์ มะโนแจ่ม รังสิโรจน์ พันธุ์เพ็ง นุสรา สุขหน้าไม้ และ อรรถชัย อนันตเมฆ
โดยฉลอง ภักดีวิจิตรได้นำเอาภาพยนตร์ชื่อเดียวกันที่ออกฉายเมื่อปี 2519 ซึ่งนำแสดงโดย สมบัติ เมทะนี นาท ภูวนัย ปิยะมาศ โมนยะกุล ธัญญรัตน์ โลหะนันท์ และ เกชา เปลี่ยนวิถี กลับมาสร้างใหม่แต่ได้มีการปรับเนื้อหาให้ร่วมสมัยพร้อมกับได้มีการเพิ่มตัวละครใหม่ๆเข้ามา
ใน พ.ศ. 2562 ทางค่ายสเตปออนเวิร์คได้นำละครและภาพยนตร์เรื่องนี้กลับมาปัดฝุ่นทำใหม่อีกครั้งพร้อมกับปรับเนื้อหาให้ร่วมสมัยมากขึ้นนำแสดงโดยอ้วน เด่นคุณ งามเนตร รับบท เพิก ชุมแพ และมิว ลักษณ์นารา เปี้ยทา รับบท แววดาว
บูราฮานูดิน อุเซ็ง
บูราฮานูดิน อุเซ็ง (13 กันยายน พ.ศ. 2497 - 17 ตุลาคม พ.ศ. 2558) อดีตสมาชิกสภาผู้แทนราษฎรจังหวัดยะลา 2 สมัย
บูราฮานูดิน อุเซ็ง เกิดเมื่อวันที่ 13 กันยายน พ.ศ. 2497 เป็นบุตรของนายหะยีอับดุลลาเต๊ะ กับนางแวแย อุเซ็ง และเป็นน้องชายของนายอุสมาน อุเซ็ง สำเร็จการศึกษา รัฐศาสตรบัณฑิต จาก มหาวิทยาลัยเชียงใหม่ และ ปริญญาโท สาขาความสัมพันธ์ระหว่างประเทศ จาก มหาวิทยาลัยการาจี ประเทศปากีสถาน
บูราฮานูดิน อุเซ็ง เสียชีวิตด้วยอาการไตวาย เมื่อวันที่ 17 ตุลาคม พ.ศ. 2558 สิริอายุรวม 61 ปี
หลังจากสำเร็จการศึกษาระดับปริญญาตรี บูราฮานูดิน ได้เข้ารับราชการในสังกัด กรมการปกครอง กระทรวงมหาดไทย วนเวียนไปมาใน 3 จังหวัดชายแดนภาคใต้ เช่น ปลัดอำเภอ, เจ้าหน้าที่บริหารงานทั่วไป และ เจ้าหน้าที่อบรม
บูราฮานูดิน ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2538 สังกัดพรรคความหวังใหม่ และได้รับเลือกตั้งรวม 2 สมัย
บูราฮานูดิน อุเซ็ง ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
เหตุจลาจลต่อต้านมุสลิมในพม่า พ.ศ. 2556
เหตุจลาจลต่อต้านมุสลิมในพม่า พ.ศ. 2556 (2013 Burma anti-Muslim riots) เป็นลำดับของความขัดแย้งในหลายเมืองทางภาคกลางและภาคตะวันออกของพม่า โดยการเกิดขึ้นของขบวนการ 969 นำโดยพระสงฆ์นักชาตินิยม อู วีระธู หลายฝ่ายเชื่อว่าขบวนการ 969 มีส่วนรับผิดชอบต่อเหตุการณ์รุนแรงที่เกิดกับมุสลิมในพม่า
ความตึงเครียดระหว่างชาวพุทธและมุสลิมทำให้เกิดความรุนแรงในเมกติลาเมื่อ 20 มีนาคม และต่อเนื่องไปจนถึง 22 ตุลาคมมีผู้ถูกฆ่า 40 คน บาดเจ็บ 61 คน ความรุนแรงเกิดขึ้นในวันที่ 20 มีนาคม หลังจากที่เจ้าของร้านทองที่เป็นมุสลิม ภรรยา และลูกจ้างสองคนที่เป็นมุสลิม ทำร้ายลูกค้าชาวพุทธและสามีระหว่างการโต้เถียงเกี่ยวกับเครื่องประดับทอง เหตุการณ์ได้รุนแรงขึ้นเมื่อพระสงฆ์ชาวพุทธได้แย่งจักรยานของเด็กขาวมุสลิมใกล้มัสยิดมาราดน้ำมันแล้วจุดไฟเผา ต่อมา กลุ่มผู้ชุมนุมชาวพุทธได้โจมตีโรงเรียนอิสลามมิงกาลาร์ ซาโยเน ทำให้นักเรียนเสียชีวิต 32 คน ครูเสียชีวิต 4 คน
ในวันที่ 25 มีนาคม การจลาจลที่มุ่งโจมตีบ้านและมัสยิดของมุสลิม เกิดขึ้นในเมืองโอเทโกเน ตัตโกเน และยาเมนทิน มีประชาชนประมาณ 9,000 คน ไร้ที่อยู่อาศัยจากเหตุการณ์นี้ ในเดือนเมษายน บีบีซีได้เผยแพร่วีดีโอแสดงให้เห็นว่าเจ้าหน้าที่ตำรวจยืนเฉยเมื่อฝูงชนทำลายบ้านเรือนและย่านธุรกิจ และมีภาพวีดีโอแสดงว่านักเรียนมุสลิมอย่างน้อยสองคนถูกฆ่าโดยฝูงชนที่มีพระสงฆ์รวมอยู่ด้วย
ในวันที่ 21 พฤษภาคม มุสลิม 7 คน รวมทั้งเจ้าของร้านทองถูกตัดสินจำคุก 2- 28 ปี ในเดือนกรกฎาคม ศาลพม่าตัดสินจำคุกชาวพุทธ 25 คนถึง 15 ปีในข้อหาก่ออาชกรรมระหว่างเหตุจลาจล
ในวันที่ 30 เมษายน ชาวพุทธ 400 คนที่ติดอาวุธได้โจมตีมัสยิด บ้านและร้านค้ากว่า 100 หลังในโอกกัน มีผู้ถูกฆ่า 2 คน บาดเจ็บ 10 คน มีบ้าน 77 หลังถูกทำลายในหมู่บ้านใกล้เคียงที่ยาดานากน ปานิปิน ชอกเท และเทกน เหตุจลาจลนี้มีรายงานว่าเริ่มจาการที่หญิงมุสลิมขี่จักรยานชนพระสงฆ์
ในวันที่ 29 พฤษภาคม เกิดเหตุรุนแรงขึ้นในรัฐฉานที่เมืองลาชิโอใกล้กับชายแดนจีน หลังจากมีรายงานว่าชายมุสลิมอายุ 48 ปี ชื่น เน วินสาดน้ำมันใส่หญิงชาวพุทธระหว่างการโต้เถียงกันและจุดไฟใส่ เกิดการตอบโต้โดยฝูงชนชาวพุทธไปโจมตีมัสยิดและร้านค้าหลายแห่งเมื่อตำรวจปฏิเสธที่จะจับตัวเน วิน วันต่อมา มีการปะทะระหว่างชาวพุทธและมุสลิม มีผู้เสียชีวิตอย่างน้อย 1 คน
ในวันที่ 24 สิงหาคม เกิดเหตุรุนแรงที่หมู่บ้านทันกัน ห่างจากกันบาลูไปทางใต้ 16 กม. อยู่ในเขตสะกายง์ หลังจากเกิดเหตุชายมุสลิม 3 คน ข่มขืนหญิงชาวพุทธ พระสงฆ์ได้กระตุ้นให้ชาวพุทธเกิดความโกรธแค้น เข้าไปเผาหมู่บ้านและร้านค้าของมุสลิม บ้าน 44 หลังและร้านค้า 15 หลังถูกทำลาย
ระหว่าง 29 กันยายน ถึง 2 ตุลาคม ชาวพุทธในยะไข่ได้โจมตีหมู่บ้านชาวมุสลิมกาเมนในทันด์เว บ้านถูกเผาไป 70 – 80 หลัง มุสลิมเสียชีวิต 7 คน ชาวพุทธเสียชีวิต 2 คน ชาวมุสลิมกาเมน 500 คนไร้ที่อยู่อาศัย
ในเดือนเมษายน พ.ศ. 2556 มุสลิมและชาวพุทธในพม่าที่อยู่ในค่ายผู้ลี้ภัยที่อินโดนีเซียปะทะกัน ชาวพุทธ 8 คนถูกฆ่า และบาดเจ็บ 15 คน ศาลอินโดนีเซียสั่งจำคุกมุสลิมโรฮีนจา 14 คน เป็นเวลา 9 เดือน ในเดือนพฤษภาคม มุสลิม 2 คนถูกจับกุมในการวางแผนวางระเบิดสถานทูตพม่าในจาการ์ตา ในเดือนมิถุนายน มีเหตุชาวพุทธพม่าถูกฆาตกรรมในมาเลเซียที่ถูกเชื่อมโยงกับความตึงเครียดทางเชื้อชาติในพม่า ในวันที่ 5 สิงหาคม เกิดระเบิดในย่านชาวพุทธเอกายานาในจาการ์ตาตะวันตกมีผู้บาดเจ็บ 3 คน และทิ้งจดหมายไว้ว่าเป็นการทำเพื่อชาวโรฮีนจา
ใจกลางความรู้สึกดีดี
"ใจกลางความรู้สึกดีดี" เป็นซิงเกิลของจิรากร สมพิทักษ์ ในปี พ.ศ. 2555 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 11 กุมภาพันธ์ พ.ศ. 2555
เพลง "ใจกลางความรู้สึกดีดี" ได้ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 25 มีนาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เจเรมี สก็อตต์
เจเรมี สก็อตต์ เป็นนักออกแบบเสื้อผ้า สัญชาติ สหรัฐอเมริกา
เจเรมี สก็อตต์ เกิดในปี พ.ศ.2518 ที่เมือง Kansas City, Missouri.
หลังจบการศึกษาที่ Pratt Institute ในมหานครบูคลิน นิวยอกซ์ ทางด้านการออกอบบเสื้อผ้าเข้าทำงานครั้งแรกใน งานเดินแบบ ปี พ.ศ.2534 ในงาน Paris Fashion Week ของนิตยสาร "Vogue" และได้รับคัดเลือก ได้นำชุกจัดแสดงในปีถัดมาอีกด้วย งานช่วง ชุดฤดูใบไม้ผลิ ปี พ.ศ.2544 ในคอลเล็กชั่นชุด "a witty reply to all his detractors,โดยใช้ความโดดเด่นในการออกแบบ"
ในวันที่ 13 กรกฎาคม 2010 Jeremy ปรากฎตัวใน The Young and the Restless ด้วยตัวเขาเอง เขาเป็นที่รู้จักในฐานะเพื่อนสนิทของ CL หัวหน้า งวงของเกิร์ลกรุ๊ปเกาหลี 2ne1 เขาให้เสื้อผ้าเป็นของขวัญแก่เธอและผู้หญิงอื่นๆด้วย เขาปรากฎตัวใน 2NE1 TV Season 2 (เรียลริตี้โชว์ของชีวิต 2ne1 ระหว่างออกอัลบั้มใหม่ล่าสุดของพกเขา) กับ Will.i.am แห่ง The Black Eyed Peas ปรากฎตัวกับ 2ne1 เช่นกัน ในพฤศจิกายน 2010 O'live OnStyle Sytle Icon Awards ซึ่ง Scott จะปรากฎตัวในงานเพื่อมอบรางวัลให้ 2ne1 วงผู้หญิงที่ทันสมัยที่สุด
ในเดือนตุลาคม พ.ศ. 2556เจเรมี สก็อตต์ได้เข้าเซ็นสัญญาจ้างเป็นนักออกแบบเสื้อผ้าให้กับแบรด์ Moschino's โดยรับตำแหน่ง Creative Director, ได้รับการเลือกชุดที่ออกแบบไปจัดแสดงการเดินแบบในช่วง ฤดูใบไม้ร่วมในปี พ.ศ.2557 โดยชุดที่จัดแวดง เป็นแนวการออกแบบ กึ่งเรื่องเพศ และ หมี ของเล่น 
In January 2015, Scott collaborated with pop star Katy Perry to create the costumes for her Super Bowl XLIX Half Time show performance.
รำรี มามะ
รำรี มามะ (เกิด 1 มกราคม พ.ศ. 2493) สมาชิกสภาผู้แทนราษฎรจังหวัดนราธิวาส 4 สมัย
รำรี มามะ เกิดเมื่อวันที่ 1 มกราคม พ.ศ. 2493 เป็นบุตรของนายเสนาะ และ นางสีเยาะ มามะ สำเร็จการศึกษาระดับปริญญาตรี จาก มหาวิทยาลัยรามคำแหง
รำรี ได้รับเลือกตั้งเป็นสมาชิกสภาผู้แทนราษฎรครั้งแรก ในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2554 รวม 4 สมัย
รำรี มามะ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
โรงเรียนเค็งใหญ่หนองงูเหลือม
โรงเรียนเค็งใหญ่หนองงูเหลือม เป็นโรงเรียนขยายโอกาส ที่มีนักเรียนมากที่สุดในกลุมเครือข่าย 13 หัวตะพาน สีประจำโรงเรียนได้แก่ สีฟ้ากับสีแดง และผ่านการประเมินโรงเรียนดีศรีตำบล ประจำปีการศึกษา 2555
ตารางแสดงทำเนียบผู้บริหารโรงเรียนเค็งใหญ่หนองงูเหลือม
เกาะตาง
เกาะตาง (Koh Tang; ภาษาเขมร: កោះតាង) เป็นเกาะที่อยู่ใกล้ชายฝั่งของจังหวัดพระสีหนุ ในอ่าวไทย อยู่ห่างจากชายฝั่งกัมพูชาไปทางตะวันตกเฉียงใต้ประมาณ 52 กม. 
เกาะนี้เป็นหินโดยมีจุดสูงสุดอยู่ทางเหนือ มีชายหาดอยู่ทางตะวันออกและตะวันตก ทางตะวันออกเป็นหาดทรายและปะการัง มีเกาะขนาดเล็กเรียกเกาะมุลอยู่ห่างไปทางตะวันออกประมาณ 1.3 กม. และเกาะด็อมลวงอยู่ห่างไปทางใต้ประมาณ 2.2 กม. 
ในเดือนพฤษภาคม พ.ศ. 2518 ทหารเขมรแดงได้บุกยึดเกาะโถจูและลักพาตัวชาวเวียดนามไป 513 คนซึ่งเกือบเป็นประชากรทั้งหมดของเกาะมายังเกาะตาง พวกเขาถูกบังคับใช้แรงงานหนักจนถูกฆ่าทั้งหมด
เกาะนี้เป็นพื้นที่ที่เกิดเหตุการณ์มายาเกวซซึ่งเป็นเหตุปะทะระหว่างสหรัฐและเขมรแดง ในวันที่ 15 พฤษภาคม พ.ศ. 2518 นาวิกโยธินสหรัฐได้ส่งเครื่องบินมายังเกาะตางโดยหวังว่าจะปลดปล่อยลูกเรือมายาเกวซที่ถูกทหารเขมรแดงจับกุมเมื่อ 12 พฤษภาคม พ.ศ. 2518 แต่ลูกเรือมายาเกวซไม่ได้อยู่ที่เกาะตางแต่ถูกนำตัวไปขึ้นแผ่นดินใหญ่ของกัมพูชาและถูกปล่อยตัวระหว่างที่ดำเนินการช่วยเหลือ เขมรแดงได้ยิงเฮลิคอปเตอร์ของสหรัฐสามลำในบริเวณใกล้เกาะตาง นาวิกโยธิน 15 คน และลูกเรือถูกฆ่า โดยคาดว่ามีทหารเขมรแดงถูกฆ่าราว 13-25 คน
ในวันที่ 13 สิงหาคม พ.ศ. 2521 เรือใบของจีนชื่อฟอกกีเลดีถูกพัดออกจากเส้นทางระหว่างสิงคโปร์ – กรุงเทพฯ ถูกพบทางตะวันตกของเกาะตางโดยเรือปืนของเขมรแดง ลูกเรือชาวแคนาดา สจ๊วต กลาสถูกฆ่า ส่วนจอห์น ดิวเฮิร์ส ชาวอังกฤษ และเกอร์รี ฮามิลชาวนิวซีแลนด์ถูกเขมรแดงจับไปขังคุกเอสวัน และบังคับให้เขียนคำรับสารภาพ ดิวเฮิร์สถูกประหารชีวิตเมื่อปลายเดือนสิงหาคม และฮามิลถูกฆ่าเมื่อเดือนตุลาคม พ.ศ. 2521
ช่อง 3 แฟมิลี
ช่อง 3 แฟมิลี () เป็นช่องโทรทัศน์ภาคพื้นดินระบบดิจิทัล กลุ่มบริการทางธุรกิจระดับชาติ ประเภทรายการเด็ก เยาวชน และครอบครัว ซึ่งบริษัท บีอีซี-มัลติมีเดีย จำกัด เป็นผู้รับใบอนุญาตประกอบกิจการจาก กสทช. เริ่มออกอากาศเป็นปฐมทัศน์ ตั้งแต่วันที่ 25 เมษายน พ.ศ. 2557 โดยกำหนดสัดส่วนผังรายการออกเป็น ประเภทเด็กและครอบครัว ร้อยละ 75 ประเภทข่าวสารและสาระ ร้อยละ 25 ซึ่งประกอบด้วยเนื้อหาจากต่างประเทศ อาทิ ภาพยนตร์และละครชุด ในภาษาจีน, ภาษาเกาหลี และภาษาอังกฤษเป็นสำคัญ ร่วมกับเนื้อหาของผู้ผลิตสัญชาติไทย เช่นบริษัท บีอีซี-เทโร เอ็นเตอร์เทนเมนต์ จำกัด (มหาชน), บริษัท ทีวีธันเดอร์ จำกัด, บริษัท บรอดคาสต์ไทยเทเลวิชัน จำกัด, อาร์แอลจี, มาร์กอินมีเดีย เป็นต้น โดยมีเนื้อหามุ่งไปที่ กลุ่มเด็ก
จีนี่เฟสต์ 16 ปีแห่งความร็อก
จีนี่เฟสต์ 16 ปีแห่งความร็อก () เป็นคอนเสิร์ตรวมศิลปินของค่ายจีนี่เรคอร์ดส สังกัดจีเอ็มเอ็ม แกรมมี่ จัดเมื่อวันที่ 10 พฤษภาคม พ.ศ. 2557 ณ ทะเลสาบเมืองทองธานี โดยเปิดให้จองบัตรวันแรกเมื่อ 10 เมษายน พ.ศ. 2557 และมีจำหน่าย ดีวีดี บันทึกการแสดงสดในวันที่ 28 สิงหาคม พ.ศ. 2557
พระเทพสิทธิมุนี (บุญสิน อุตฺตมชาโต)
ดร. พระเทพสิทธิมุนี นามเดิม บุญสิน ฉายา อุตฺตมชาโต นามสกุล ขุนอุดม เป็นพระราชาคณะชั้นเทพฝ่ายมหานิกาย ปัจจุบันดำรงตำแหน่งเจ้าอาวาสวัดดุสิดาราม วรวิหาร และเจ้าคณะภาค 18
พระเทพสิทธิมุนี นามเดิม บุญสิน นามสกุล ขุนอุดม เกิดวันอาทิตย์ ที่ 29 เมษายน 2494 ตรงกับแรม 8 ค่ำ เดือน 5 ปีเถาะ ณ บ้านเลขที่ 41 หมู่ที่ 3 ตำบลหงษ์เจริญ อำเภอท่าแซะ จังหวัดชุมพร บิดาชื่อ สาย มารดาชื่อ นิจ บรรพชาเมื่อวันที่ 18 เดือนเมษายน พ.ศ. 2508 ณ วัดหงษ์ปิยาราม ตำบลหงษ์เจริย อำเภอท่าแซะ จังหวัดชุมพร มีพระครูสุพรตประสาธน์ วัดเขาแก้ว จังหวัดชุมพร เป็นพระอุปัชฌาย์ อุปสมบทเมื่อวันที่ 16 เมษายน 2517 ณ วัดดุสิดารามวรวิหาร แขวงอรุณอมรินทร์ เขตบางกอกน้อย กรุงเทพมหานคร มีพระธรรมญาณมุนี (วรรณ มนุญฺโญ) ขณะยังเป็นพระวิสุทธิโสภณ วัดดุสิดารามวรวิหาร เป็นพระอุปัชฌาย์
ครอง จันดาวงศ์
ครอง จันดาวงศ์ (28 มกราคม พ.ศ. 2451 - 31 พฤษภาคม พ.ศ. 2504) (อายุ 54 ปี) นักโทษการเมือง ตามมาตรา 17 ของรัฐบาลจอมพลสฤษดิ์ ธนะรัชต์ เจ้าของวลี "เผด็จการจงพินาศ ประชาธิปไตยจงเจริญ"
ครอง จันดาวงศ์ มีภูมิลำเนาที่คุ้มวัดศรีสะเกษ ตำบลธาตุเชิงชุม อำเภอธาตุเชิงชุม จังหวัดสกลนคร บิดาชื่อนายกี จันดาวงษ์ (ต่อมาได้บรรดาศักดิ์เป็นหมื่นศรีภักดี) มารดาชื่อแม่เชียงวัน มีเชื้อสายไทยย้อ เป็นบุตรคนสุดท้องจากพี่น้องจำนวน 9 คน เริ่มอาชีพรับราชการครูแห่งแรกที่บ้านตาลโกน อำเภอสว่างแดนดิน เป็นผู้ร่วมก่อตั้ง โรงเรียนมัธยมศิริขันธ์ 1 และ โรงเรียนมัธยมศิริขันธ์ 2 โรงเรียนราษฎรเพื่อส่งเสริมการศึกษาของเยาวชนในจังหวัด ร่วมกับนายเตียง ศิริขันธ์ และได้รับเลือกจากประชาชนให้เป็นสมาชิกสภาผู้แทนราษฎรไทย ชุดที่ 9 ในการเลือกตั้งเดือนธันวาคม พ.ศ. 2500
นายครอง จันดาวงศ์ เป็นนักโทษทางการเมืองซึ่งถูกจับกุมในข้อหากบฏต่อความมั่นคงและมีการกระทำอันเป็นคอมมิวนิสต์ พร้อมกับผู้ถูกจับกุมคนอื่นๆ รวม 108 คน และถูกตัดสินให้ต้องโทษประหารชีวิตโดยไม่ผ่านกระบวนการยุติธรรม การสอบสวนมีเพียงการสอบสวนที่กรุงเทพมหานคร ประมาณ 20 วัน และถูกนำตัวไปประหารชีวิตที่ อำเภอสว่างแดนดิน เมื่อวันที่ 31 พฤษภาคม พ.ศ. 2504 พร้อมด้วยนายทองพันธ์ สุทธิมาศ โดย ก่อนหน้านี้ได้มีการประหาร นาย ศุภชัย ศรีสติ ในวันที่ 5 กรกฎาคม พ.ศ. 2502 และ ภายหลังจากนั้น มีการประหาร นาย รวม วงษ์ พันธ์ ในวันที่ 24 เมษายน พ.ศ. 2505 โดยอาศัยอำนาจตามาตรา 17 เช่นเดียวกัน
ทั้งนี้ เจ้าหน้าที่ได้อ่านบทลงโทษอาศัยอำนาจคำตัดสินตามมาตรา 17 ของ จอมพลสฤษดิ์ ธนะรัชต์ ก่อนการประหารและนายครองได้เปล่งคำขวัญ เผด็จการจงพินาศ ประชาธิปไตยจงเจริญ เป็นประโยคสุดท้ายของชีวิต
หม่อมเจ้าทินทัต สุขสวัสดิ์
ร้อยเอก หม่อมเจ้าทินทัต สุขสวัสดิ์ (10 กรกฎาคม พ.ศ. 2433 - 27 พฤศจิกายน พ.ศ. 2463) เป็นพระโอรสในพระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดชกับหม่อมแช่ม สุขสวัสดิ์ ณ อยุธยา สมรสกับหม่อมผิว สุขสวัสดิ์ ณ อยุธยา
หม่อมเจ้าทินทัต สุขสวัสดิ์ ประสูติเมื่อ วันที่ 10 กรกฎาคม พ.ศ. 2433 เป็นพระโอรสพระองค์ที่ 1 ในพระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดชกับหม่อมแช่ม สุขสวัสดิ์ ณ อยุธยา มีพี่น้องร่วมมารดา 2 องค์ คือ
ต่อมาทรงได้รับราชการในกรมทหารม้า และได้เสกสมรสกับหม่อมผิว ธิดาของหลวงนิธิพิมล (พลอย วสุวัต) กับสุ่น ขณะมีพระยศเป็นร้อยตรี มีโอรสธิดาด้วยกัน 3 คน คือ
ต่อมาได้เลื่อยศเป็นร้อยเอก ผู้รั้งผู้บังคับการกรมทหารบกม้ากรุงเทพรักษาพระองค์ของพระบาทสมเด็จพระมงกุฎเกล้าเจ้าอยู่หัว
หม่อมเจ้าทินทัต สิ้นชีพิตักษัยเมื่อวันที่ 27 พฤศจิกายน พ.ศ. 2463 ขณะพระชนมายุ 30 พรรษา
=พระอนุสรณ์=
ศาลาทินทัต โรงพยาบาลจุฬาลงกรณ์ สภากาชาดไทย ก่อสร้างขึ้นเมื่อปี พ.ศ. 2465 ตามพระประสงค์ของพระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดชเพื่อเป็นอนุสรณ์อุทิศประทานแก่ นายร้อยเอก หม่อมเจ้าทินทัต สุขสวัสดิ์ พระโอรส ตัวอาคารตั้งอยู่บริเวณด้านหน้าของโรงพยาบาลจุฬาลงการณ์ มีลักษณะที่งดงามด้วยสถาปัตยกรรมล้ำสมัยในเวลานั้น กลมกลืนกับอาคารของโรงพยาบาล ต่อมาในพ.ศ. 2546 ศาลาทินทัต ได้รับการบูรณะซ่อมแซมเป็นอาคารสถาปัตยกรรมเรอแนซ็องส์ โดยคงความงดงามของโครงสร้างเดิมไว้ เพื่อใช้ประดิษฐานพระบรมรูป พระบาทสมเด็จพระจุลจอมเกล้าเจ้าอยู่หัว
ปัจจุบัน ศาลาทินทัต เป็นที่ตั้งของ แผนกอุทิศร่างกายเพื่อการศึกษา โรงพยาบาลจุฬาลงกรณ์ สภากาชาดไทย รับอุทิศร่างกายให้โรงพยาบาลจุฬาลงกรณ์ เพื่อการศึกษาและวิจัยทางการแพทย์
จักรพรรดิวิลเฮ็ล์มที่ 1 แห่งเยอรมนี
วิลเฮ็ล์ม ฟรีดริช ลูทวิช ฟ็อน โฮเอินท์ซ็อลเลิร์น () เป็นกษัตริย์แห่งปรัสเซียและจักรพรรดิเยอรมันจากราชวงศ์โฮเอินท์ซ็อลเลิร์น ภายใต้การปกครองของพระองค์ร่วมกับมุขมนตรีอ็อทโท ฟ็อน บิสมาร์ค สามารถนำพาราชอาณาจักรปรัสเซียมีชัยเหนือสงครามฝรั่งเศส-ปรัสเซียและนำไปสู่การรวมชาติเยอรมันขึ้นเป็นจักรวรรดิเยอรมันในปีค.ศ. 1871 พระองค์กลายเป็นพระประมุของค์แรกของเยอรมันหลังการรวมชาติ จักรวรรดิเยอรมันในรัชสมัยของพระองค์ได้กลายเป็นมหาอำนาจของยุโรป มีแสนยานุภาพทางบกไม่เป็นสองรองใคร มีการพัฒนาอุตสาหกรรมและขยายโครงข่ายทางรถไฟอย่างรวดเร็วในบรรดารัฐเยอรมัน
จักรพรรดิวิลเฮ็ล์มที่ 1 พระราชสมภพเมื่อวันที่ 22 มีนาคม ค.ศ. 1797 ที่วังมกุฎราชกุมารในกรุงเบอร์ลิน ราชอาณาจักรปรัสเซีย เมื่อแรกประสูติทรงพระนามว่า "วิลเฮ็ล์ม ฟรีดริช ลุดวิด แห่งปรัสเซีย" ("Wilhelm Friedrich Ludwig von Preußen") เป็นพระราชโอรสองค์ที่สองในมกุฎราชกุมารฟรีดริช วิลเฮ็ล์ม กับเจ้าหญิงลูอีเซอแห่งมัคเลิคบวร์ค-ชเตรลิทซ์ เมื่อพระอัยกาคือพระเจ้าฟรีดริช วิลเฮ็ล์มที่ 2 เสด็จสวรรคตในค.ศ. 1797 พระราชบิดาของพระองค์ก็ได้ขึ้นครองราชสมบัติต่อเป็นพระเจ้าฟรีดริช วิลเฮ็ล์มที่ 3 ในขณะที่เจ้าชายฟรีดริช วิลเฮ็ล์ม พระเชษฐาของพระองค์ก็ได้ขึ้นเป็นมกุฎราชกุมารต่อ
ในช่วงสงครามปลดแอกจากฝรั่งเศส พระองค์เข้ารับราชการทหารในกองทัพในปี ค.ศ. 1814 ขณะมีพระชนมายุ 17 พรรษา เช่นเดียวกับพระราชบิดาที่นำทัพต่อสู้ในศึกครั้งนี้ ความองอาจของพระราชบิดาเป็นที่กล่าวขวัญในหมู่ทหารและนั่นเป็นแรงบันดาลใจแก่พระองค์ ศึกครั้งนี้ทำให้พระองค์ติดภาพฝรั่งเศสในฐานะศัตรู ต่อมาในปี ค.ศ. 1815 พระองค์อยู่ในกองพลของเก็พฮาร์ท ฟ็อน บลึชเชอร์ และเข้าร่วมในยุทธการที่ลิงนีกับยุทธการที่วอเตอร์ลู
ในปี ค.ศ. 1829 พระองค์ได้อภิเษกสมรสกับเจ้าหญิงเอากุสตาแห่งซัคเซิน-ไวมาร์-ไอเซนัค พระธิดาในแกรนด์ดยุกคาร์ล ฟรีดริช ฟ็อน ซัคเซิน-ไวมาร์-ไอเซนัค การสมรสครั้งนั้นเป็นการสมรสทางการเมืองโดยที่ทั้งสองพระองค์ไม่ได้ยินดีมากนัก ในปี ค.ศ. 1840 พระราชบิดาของพระองค์เสด็จสวรรคต ทำให้พระเชษฐาขึ้นครองราชย์ต่อเป็นพระเจ้าฟรีดริช วิลเฮ็ล์มที่ 4 และเนื่องจากพระเชษฐายังไม่มีพระราชบุตร ทำให้ตำแหน่งรัชทายาทลำดับที่หนึ่งตกเป็นของพระองค์และทรงได้พระอิสริยยศ ""เจ้าชายแห่งปรัสเซีย"" ("Prinz von Preußen")
ในช่วงการปฏิวัติเยอรมัน ค.ศ. 1848 เจ้าชายวิลเฮ็ล์มนำกำลังทหารและปืนใหญ่ปราบผู้ก่อความไม่สงบในกรุงเบอร์ลินได้อย่างราบคาบตามคำสั่งของพระเชษฐา พระองค์ตกเป็นที่รังเกียจของประชาชนและถูกตั้งฉายาให้ว่า ""เจ้าชายกระสุนปืน"" ("Kartätschenprinz") พระองค์ปลอมตัวเป็นพ่อค้าและหลบไปประทับในอังกฤษอย่างเงียบ ๆ ราวหนึ่งปี ก่อนที่จะเสด็จกลับมาช่วยปราบความไม่สงบในบาเดินซึ่งพระองค์เป็นมีตำแหน่งเป็นผู้บัญชาการกองพลอยู่ที่นั่น หลังความไม่สงบหมดไป ในเดือนตุลาคม ค.ศ. 1849 พระองค์ก็ได้รับแต่งตั้งเป็นข้าหลวงต่างพระองค์ประจำมณฑลไรน์ลันท์และมณฑลเว็สท์ฟาเลิน และต่อมาในค.ศ. 1854 พระองค์ได้รับการเลื่อนยศขึ้นเป็นจอมพลและเป็นผู้ว่าการป้อมปราการไมน์
ใน ค.ศ. 1857 พระเชษฐาประชวรด้วยโรคหลอดเลือดสมองและไม่สามารถทรงงานได้อีกตลอดพระชนม์ ทำให้พระองค์กลายเป็นผู้สำเร็จราชการ เมื่อพระเชษฐาเสด็จสวรรคตในวันที่ 2 มกราคม ค.ศ. 1861 โดยไร้พระราชบุตร ทำให้พระองค์ขึ้นสืบราชสมบัติต่อเป็นพระเจ้าวิลเฮ็ล์มที่ 1 แห่งปรัสเซียขณะมีพระชนมายุ 63 พรรษา
จักรพรรดิวิลเฮ็ล์มที่ 1 และพระนางเอากุสตา มีพระราชบุตรด้วยกันสองพระองค์คือ:
เจ้าชายแบร์นฮาร์ดแห่งลิพเพอ-บีสเตอร์เฟลด์
เจ้าชายแบร์นฮาร์ดแห่งลิพเพอ-บีสเตอร์เฟลด์ (29 มิถุนายน พ.ศ. 2454 - 1 ธันวาคม พ.ศ. 2547) ต่อมาคือ เจ้าชายแบร์นฮาร์ดแห่งเนเธอร์แลนด์ เป็นพระราชสวามีในสมเด็จพระราชินีนาถยูเลียนาแห่งเนเธอร์แลนด์ และเป็นพระราชบิดาของพระธิดา 4 พระองค์ รวมทั้งอดีตสมเด็จพระราชินีนาถแห่งเนเธอร์แลนด์ เจ้าหญิงเบียทริกซ์
เจ้าชายแบร์นฮาร์ด เป็นพระโอรสในเจ้าชายแบร์นฮาร์ดแห่งลิพเพอกับอาร์มการ์ด ฟอน แครม ประสูติเมื่อวันที่ 29 มิถุนายน พ.ศ. 2454 ทรงเป็นสมาชิกราชวงศ์ลิพเพอ
อภิเษกสมรสกับเจ้าหญิงยูเลียนาแห่งเนเธอร์แลนด์เมื่อวันที่ 8 กันยายน พ.ศ. 2479 มีพระธิดา 4 พระองค์คือ
นอกจากนี้ พระองค์ยังทรงมีพระบุตรนอกสมรสอีก 2 ท่าน ซึ่งเป็นพระธิดาทั้งสิ้น นั้นคือ
เจ้าชายแบร์นฮาร์ดสวรรคตด้วยพระโรคมะเร็งเมื่อวันที่ 1 ธันวาคม พ.ศ. 2547 พระศพได้รับการฝังที่เมืองเดลฟท์
ทรูเอ็กซ์พลอร์
ทรู เอ็กซ์พลอร์ เป็นช่องสารคดีของทรูวิชั่นส์ โดยบริษัท ทรูวิชั่นส์ จำกัด (มหาชน) เดิมชื่อ ยูบีซี เอ็กซ์พลอร์ 1-3 (UBC Explore 1-3) ออกอากาศครั้งแรกเมื่อ 1 เมษายน พ.ศ. 2549 ก่อนที่จะเปลี่ยนชื่อในเวลาต่อมา
ทรูวิชั่นส์ มีการเปลี่ยนแปลงชื่อช่องรายการ ตั้งแต่วันพุธที่ 27 มกราคม พ.ศ. 2559 และได้เพิ่มอีกช่องในวันที่ 26 เมษายน พ.ศ. 2559
เจ้าชายเฟลิกซ์แห่งบูร์บง-ปาร์มา
เจ้าชายเฟลิกซ์แห่งบูร์บง-ปาร์มา (28 ตุลาคม พ.ศ. 2436 - 8 เมษายน พ.ศ. 2513) ต่อมาคือ เจ้าชายเฟลิกซ์แห่งลักเซมเบิร์ก เป็นพระราชสวามี ในแกรนด์ดัชเชสชาร์ล็อตแห่งลักเซมเบิร์ก และเป็นพระราชบิดาของพระราชโอรส-ธิดา 6 พระองค์ รวมทั้งแกรนด์ดยุกฌ็องแห่งลักเซมเบิร์ก พระองค์ทรงเป็นคู่อภิเษกสมรสที่อยู่ในตำแหน่งยาวนานที่สุดของลักเซมเบิร์ก
เจ้าชายเฟลิกซ์ พระราชสมภพเมื่อ 28 ตุลาคม พ.ศ. 2436 เป็นพระโอรสของโรเบิร์ตที่ 1 ดยุคแห่งปาร์มาและอินฟานตามารีอา อันโตนีอาแห่งโปรตุเกส ทรงอภิเษกสมรสกับแกรนด์ดัชเชสชาร์ล็อตแห่งลักเซมเบิร์ก มีพระราชโอรส-ธิดา 6 พระองค์ คือ
วอลเลย์บอลชายชิงแชมป์โลก 1962
วอลเลย์บอลชายชิงแชมป์โลก 1962 เป็นการแข่งขันวอลเลย์บอลที่จัดขึ้นในสหภาพโซเวียต เป็นครั้งที่ห้าของการแข่งขันวอลเลย์บอลชายชิงแชมป์โลก 16 ตุลาคม – 26 ตุลาคม พ.ศ. 2505
ยัน เอวังเกลิสตา ปูร์กิเญ
ยัน เอวังเกลิสตา ปูร์กิเญ (, ; 17 ธันวาคม ค.ศ. 1787 – 28 กรกฎาคม ค.ศ. 1869) หรือ โยฮันน์ เอวังเกลิสท์ พูร์คินเยอ () เป็นนักกายวิภาคศาสตร์และนักสรีรวิทยาชาวเช็ก
ยัน เอวังเกลิสตา ปูร์กิเญ เกิดเมื่อ ค.ศ. 1787 ที่เมืองเล็ก ๆ ในโบฮีเมีย (ปัจจุบันคือสาธารณรัฐเช็ก) เขาเรียนจบจากคณะแพทยศาสตร์ มหาวิทยาลัยชาลส์ และต่อมาได้เป็นศาสตราจารย์ด้านสรีรวิทยา เขาเป็นผู้ค้นพบปรากฏการณ์เพอร์คินจี ซึ่งอธิบายว่าทำไมมนุษย์จึงมองเห็นสีแดงได้ลดลงเมื่อเทียบกับสีน้ำเงิน และตีพิมพ์ผลงาน 2 เล่ม คือ "Observations and Experiments Investigating the Physiology of Senses" และ "New Subjective Reports about Vision" ที่เป็นจุดเริ่มต้นของวิชาจิตวิทยาเชิงทดลอง
ปูร์กิเญเป็นหนึ่งในนักวิทยาศาสตร์ที่มีผลงานค้นพบหลายอย่าง ในปี ค.ศ. 1823 เขาเขียนวิทยานิพนธ์ที่ว่าด้วยลักษณะ 9 แบบของลายนิ้วมือ สิบปีต่อมา เขาก็ค้นพบต่อมเหงื่อ ต่อมาในปี ค.ศ. 1837 เขาก็ค้นพบเซลล์เพอร์คินจี ซึ่งเป็นเซลล์ประสาทขนาดใหญ่ที่มีเดนไดรต์หลายแขนงในซีรีเบลลัม และค้นพบเพอร์คินจีไฟเบอร์ ซึ่งเป็นส่วนสำคัญในการส่งกระแสไฟฟ้าไปยังหัวใจห้องล่าง นอกจากนี้ เขายังค้นพบภาพสะท้อนเพอร์คินจี (Purkinje images) ซึ่งเป็นภาพสะท้อนของวัตถุที่เกิดจากโครงสร้างในดวงตา รวมถึงริเริ่มการใช้คำว่าพลาสมาและโพรโทพลาสซึม
ปูร์กิเญเสียชีวิตที่กรุงปราก เมื่อ ค.ศ. 1869 รวมอายุได้ 81 ปี
วัดพิชิตปิตยาราม
วัดพิชิตปิตยาราม ตั้งอยู่เลขที่ ๑ บ้านคลองสิบสาม ถนนชูชาติกำภู ถนนรังสิต-นครนายก หมู่ที่ ๔ ตำบลบึงน้ำรักษ์ อำเภอธัญบุรี จังหวัดปทุมธานี
ตำบลบึงน้ำรักษ์ อำเภอธัญบุรี จังหวัดปทุมธานี
ติดต่อ 02-546-1715, 02-904-0999, 089-006-7317
ตั้งอยู่เลขที่ ๑ บ้านคลองสิบสาม ถนนชูชาติกำภู ถนนรังสิต-นครนายก หมู่ที่ ๔ ตำบลบึงน้ำรักษ์ อำเภอธัญบุรี จังหวัดปทุมธานี
สภาพทั่วไปของวัด
ด้านทิศเหนือ ยาว ๑ เส้น ติดต่อกับโรงเรียนชุมชนวัดพิชิตปิตยาราม
ด้านทิศใต้ ยาว ๑ เส้น ติดต่อกับถนนชูชาติกำภู
ด้านทิศตะวันออก ยาว ๑๐ เส้น ติดต่อกับคลองระพีพัฒน์
ด้านทิศตะวันตก ยาว ๑๐ เส้น ติดต่อกับที่ดินเอกชน
พื้นที่ตั้งวัด เป็นที่ราบลุ่ม อยู่ริมคลองระพีพัฒน์ มีถนนชูชาติกำภูเป็นทางคมนาคม
สังกัดคณะสงฆ์ มหานิกาย
วัดพิชิตปิตยาราม สันนิษฐานว่า เป็นวัดเดิมอยู่ก่อนเก่า ต่อมาเมื่อปี พ.ศ.๒๔๒๙ ได้รับการฟื่นฟูขึ้นใหม่โดยขุนอมรภักดี (โก๋) กับภรรยามีนามว่า (นุท) เป็นผู้อุปถัมภ์มาโดยตลอด จนชาวบ้านขนานนามว่า วัดโกกนุท ต่อมาในปีพ.ศ. ๒๔๖๔ ทางคณะสงฆ์ได้เปลี่ยนนามใหม่เป็น วัดพิชิตปิตยาราม เพื่อเป็นเกียรติอนุสรณ์แก่ กรมหมื่นพิชิตปรีชากร ผู้บริจาคที่ดิน แต่ชาวบ้านนิยมเรียกว่า วัดคลองสิบสาม เพราะวัดอยู่ใกล้ปากคลองสิบสาม วัดพิชิตปิตยารามได้รับพระราชทานวิสุงคามสีมา (อุโบสถหลังใหม่) เมื่อวันที่ ๒๙ มกราคม พ.ศ. ๒๕๑๕ และ มีที่ดินที่ตั้งวัดจำนวน ๑๐ ไร่ ๒ ตารางวา
ทางวัดได้เปิดสอนพระปริยัติธรรมเริ่มมาตั้งแต่ พ.ศ. ๒๕๑๒ มาจนถึงปัจจุบัน และทางวัดยังได้สนับสนุนการศึกษาของชาติ โดยให้ทางราชการมาสร้างโรงเรียนสอนระดับประถมศึกษา และสถานีอานามัยในที่ดินของวัด
วัดนี้ได้ดำเนินการก่อสร้างและปฏิสังขรณ์เสนาสนะภายในวัดไปแล้ว คือ
พระประธานในพระอุโบสถ นามว่า หลวงพ่อเล็ก หน้าตักกว้าง ๑ ศอก ๙ นิ้ว ปางมารวิชัย เป็นพระพุทธรูปสมัยกรุงรัตนโกสินทร์ตอนต้น
วัดนี้มีเจ้าอาวาสตั้งแต่สร้างวัดมาจนถึงปัจจุบัน คือ